ያሰማነው ድምጽና ቁጥራችንን እንዲሁም ጥያቄያችንን የምርም ያልተረዱና ያልገባቸው የመንግስት ባለስልጣናትም ሆኑ ሌሎች የሚመለከታቸው አካላት ዛሬም በቂ ምላሽ አግኝተዋል፡፡ እኛ ሰላማዊነታችንን ጠብቀን መብታችን እንዲከበርልን እየጠየቅን ያለነው መንግስት ከሕግ አግባብ ውጪ ሃይማኖታችን ውስጥ ጣልቃ እየገባ በመሆኑ፣ የማንፈልገውን እምነት እየጫነብን በመሆኑ፣ የኢሕአዴግ እስልምና ጉዳዮች ጠቅላይ መ/ቤትን አመራሮች በራሱ መርጦ ማስቀመጡ፣ የሰላም አምባሳደር መሪዎቻችንን በማሰር በወህኒ እያንገላታ በመሆኑ እንዲሁም በኢትዮጵያ ምድር ሙስሊም መሆን ወንጀል ነው የተባለ እስኪመስል ድረስ ሙስሊሞች ከገጠር እስከከተማ የሰብዐዊ መብት ጥሰት እየተፈጸመባቸው በመሆኑ ነው፡፡ እነዚህ ከህገ መንግስቱ ያፈነገጡ ድርጊቶች እስካልተስተካከሉና እስካልታረሙ ድረስ ትግላችን ተራራ እና ሸንተረሮች ሳያግዱት በአገረ ኢትዮጵያ ሁሉም አቅጣጫዎች መናኘቱን ይቀጥላል፡፡ የእልፍ አእላፎች ዝማሬ የሆነው ‹‹ድምጻችን ይሰማ›› መፈክራችን ገና ከፍ ብሎ ይሰማል፣ ድላችን ቀርቧል፤ የድል ወጋገን ጎላ ብሎ እየታየን ነው፡፡
